Κυβέρνηση Δημήτρη Χριστόφια 2008

Η Κυβέρνηση Δημήτρη Χριστόφια  (28 Φεβρουαρίου 2008 - 28 Φεβρουαρίου 2013) ήταν η 11η κυβέρνηση της Κύπρου.

 Ιστορικό 
Η Κυβέρνηση Δημήτρη Χριστόφια προέκυψε μετά από τις προεδρικές εκλογές του 2008, στις οποίες ο Δημήτρης Χριστόφιας εξελέγη Πρόεδρος της Κυπριακής Δημοκρατίας με ποσοστό 53,36%, διαδεχόμενη την Κυβέρνηση Τάσσου Παπαδόπουλου 2003. Ο Δημήτρης Χριστόφιας είχε στον Α΄ γύρο τη στήριξη του ΑΚΕΛ, ενώ στον Β΄ γύρο είχε και τη στήριξη του ΔΗΚΟ και της ΕΔΕΚ.

Η τελετή εγκατάσταση του Δημήτρη Χριστόφια και η διαβεβαίωση του έγιναν στις 28 Φεβρουαρίου 2008 σε ειδική συνεδρία της Βουλής των Αντιπροσώπων. Την ίδια ημέρα οι υπουργοί έδωσαν τη νενομισμένη διαβεβαίωση.

Σύνθεση
 Χρονοδιάγραμμα σύνθεσης 

Αρχική σύνθεση
Ο πίνακας που ακολουθεί παρουσιάζει την αρχική σύνθεση της κυβέρνησης:
ΧαρτοφυλάκιοΠρόσωποΠολιτικό κόμμαΠηγέςΠρόεδρος της Κυπριακής ΔημοκρατίαςΔημήτρης ΧριστόφιαςΑΚΕΛΥπουργός ΆμυναςΚώστας ΠαπακώσταςΑΚΕΛΥπουργός Γεωργίας, Φυσικών Πόρων και ΠεριβάλλοντοςΜιχάλης ΠολυνίκηςΕΔΕΚΥπουργός Δικαιοσύνης και Δημοσίας ΤάξεωςΚύπρος ΧρυσοστομίδηςΈπαλξη Ανασυγκρότησης ΚέντρουΥπουργός Εμπορίου, Βιομηχανίας και ΤουρισμούΑντώνης ΠασχαλίδηςΔΗΚΟΥπουργός Εργασίας και Κοινωνικών ΑσφαλίσεωνΣωτηρούλα ΧαραλάμπουςΑΚΕΛΥπουργός ΕσωτερικώνΝεοκλής ΣυλικιώτηςΑΚΕΛΥπουργός Εξωτερικών Μάρκος ΚυπριανούΔΗΚΟΥπουργός ΟικονομικώνΧαρίλαος ΣταυράκηςΥπουργός Παιδείας και ΠολιτισμούΑνδρέας ΔημητρίουΥπουργός Συγκοινωνιών και ΈργωνΝίκος ΝικολαΐδηςΕΔΕΚΥπουργός ΥγείαςΧρίστος ΠατσαλίδηςΚυβερνητικός ΕκπρόσωποςΣτέφανος ΣτεφάνουΑΚΕΛΥφυπουργός Παρά τω ΠροέδρωΤίτος Χριστοφίδης

 Αλλαγές 2008 
Στις 17 Δεκεμβρίου 2008 παραιτήθηκε ο Υπουργός Δικαιοσύνης Κύπρος Χρυσοστομίδης. Στη θέση του διορίστηκε ο Λουκάς Λουκά.

 Αλλαγές 2010 
Στις 2 Μαρτίου 2010 η ΕΔΕΚ αποχώρησε από την κυβέρνηση και οι δύο υπουργοί της, Μιχάλης Πολυνίκης και Νίκος Νικολαΐδης, παραιτήθηκαν. Στη θέση του Υπουργού Γεωργίας, Φυσικών Πόρων και Περιβάλλοντος διορίστηκε ο Δημήτρης Ηλιάδης και στη θέση του Υπουργού Συγκοινωνιών και Έργων διορίστηκε η Ερατώ Κοζάκου Μαρκουλλή.

 Αλλαγές 2011 
Τον Ιούλιο του 2011 παραιτήθηκε ο Υπουργός Άμυνας Κώστας Παπακώστας μετά την έκρηξη στη ναυτική βάση Ευάγγελος Φλωράκης. Για το ίδιο γεγονός παραιτήθηκε και ο Υπουργός Εξωτερικών Μάρκος Κυπριανού για λόγους ευθιξίας.

Τον Αύγουστο του 2011 το ΔΗΚΟ αποχώρησε από την κυβέρνηση και οι υπουργοί του παραιτήθηκαν. Ο Δημήτρης Χριστόφιας προέβη σε ανασχηματισμό της κυβέρνησης στις 5 Αυγούστου 2011. Οι αλλαγές στη σύνθεση της κυβέρνησης ήταν:

 στη θέση του Υπουργού Άμυνας διορίστηκε ο Δημήτρης Ηλιάδης
 στη θέση του Υπουργού Γεωργίας διορίστηκε ο Σοφοκλής Αλετράρης
 στη θέση του Υπουργού Εμπορίου, Βιομηχανίας και Τουρισμού διορίστηκε η Πραξούλα Αντωνιάδου
 στη θέση του Υπουργού Εξωτερικών διορίστηκε η Ερατώ Κοζάκου Μαρκουλλή
 στη θέση του Υπουργού Οικονομικών διορίστηκε ο Κίκης Καζαμίας
 στη θέση του Υπουργού Παιδείας και Πολιτισμού διορίστηκε ο Γιώργος Δημοσθένους
 στη θέση του Υπουργού Συγκοινωνιών και Έργων διορίστηκε ο Ευθύμιος Φλουρέντζου
 στη θέση του Υπουργού Υγείας διορίστηκε ο Σταύρος Μαλάς.

Στις 17 Οκτωβρίου 2011 διορίστηκε στη θέση του Υφυπουργού Προεδρίας για ευρωπαϊκά θέματα ο Ανδρέας Μαυρογιάννης με αρμοδιότητα την προπαρασκευαστική εργασία για την ανάληψη την κυλιόμενης προεδρία του Συμβουλίου της Ευρωπαϊκής Ένωσης το εξάμηνο Ιούλιος 2012 - Δεκέμβριος 2012. Η θητεία του ολοκληρώθηκε στις 31 Ιανουαρίου 2013.

 Αλλαγές 2012 
Στις 16 Μαρτίου 2012 παραιτήθηκε ο Υπουργός Οικονομικών Κίκης Καζαμίας για λόγους υγείας. Στις θέση του διορίστηκε ο Βάσος Σιαρλή.

Στις 20 Μαρτίου 2012 στη θέση του Υπουργοί Εμπορίου, Βιομηχανίας και Τουρισμού διορίστηκε ο Νεοκλής Συλικιώτης και στη θέση της Υπουργού Εσωτερικών διορίστηκε η Ελένη Μαύρου.

Στις 12 Οκτωβρίου 2012 παραιτήθηκε ο Υπουργός Υγείας Σταύρος Μαλάς για να διεκδικήσει το αξίωμα του προέδρου στις Προεδρικές Εκλογές του 2013. Στη θέση του διορίστηκε η Ανδρούλα Αγρότου.

Παραπομπές

Χριστοφια Δημητρη 2008